|  |  |
| --- | --- |
|  | **Projektas** |
|  | |
| **KAUNO MIESTO SAVIVALDYBĖS TARYBA** | |
| **SPRENDIMAS** | |
| **DĖL KAUNO MIESTO SAVIVALDYBĖS TERITORIJOS DALIES (TARP KAUNO RAJONO RIBOS, MARVELĖS UPELIO, BARTELIŲ IR KALVARIJOS GATVIŲ) BENDROJO PLANO RENGIMO** | |
| .... Nr. .... | |
| Kaunas | |

Vadovaudamasi Lietuvos Respublikos vietos savivaldos įstatymo 6 straipsnio 19 punktu, 15 straipsnio 2 dalies 24 punktu, Lietuvos Respublikos teritorijų planavimo įstatymo 6 straipsnio 2 dalimi, 24 straipsnio 4 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 153, 155, 156 punktais, Kauno miesto savivaldybės taryba n u s p r e n d ž i a:

1. Rengti Kauno miesto savivaldybės teritorijos dalies (tarp Kauno rajono ribos, Marvelės upelio, Bartelių ir Kalvarijos gatvių) bendrąjį planą. Planavimo tikslai: nustatyti gyvenamųjų vietovių, inžinerinės ir socialinės infrastruktūros, kitų svarbių socialinės ekonominės veiklos sričių vystymo ir įgyvendinimo gaires, numatyti plėtrai reikalingas teritorijas, derinti fizinių ir juridinių asmenų ar jų grupių, savivaldybės interesus dėl teritorijos naudojimo ir veiklos plėtojimo teritorijoje sąlygų.

2. Pavesti Kauno miesto savivaldybės administracijos direktoriui organizuoti 1 punkte nurodyto teritorijų planavimo dokumento rengimą.

3. Įpareigoti Kauno miesto savivaldybės administracijos direktorių atitinkamais biudžetiniais metais numatyti lėšas 1 punkte nurodytam teritorijų planavimo dokumentui rengti.

|  |  |
| --- | --- |
| Savivaldybės meras |  |